Barakonyi Gergo, preşedintele de şedinţă, după ce s-a făcut prezenţa, a consultat executivul asupra menţinerii şi/sau completării ordinei de zi anunţate, cu 27 de proiecte de hotărâri. Primarul Kereskenyi Gabor a propus completarea ordinei de zi iniţiale cu încă un proiect de hotărâre, prin care se modifică Anexa 1 a Hotărârii Consiliului Local Satu Mare nr. 98/2019.
Odată adoptată ordinea de zi completată cu 22 de voturi pentru, a început dezbaterea, dacă aşa se poate numi, dar a fost doar o adoptare pe repede înainte cu unanimitate de voturi.
În puţin peste 20 de minute, ordinea de zi a şedinţei ordinare a fost epuizată. Rar s-a întâmplat în mandatul care expiră în câteva luni de zile, ca în timp record – sub un minut pentru un proiect de hotărâre, fără comentarii şi obiecţiuni, să fie adoptate atâtea proiecte de hotărâri. Unul dintre consilierii care aproape în fiecare şedinţă avea de obiectat, a fost lipsit de posibilitatea comentariilor, fiind propuse proiecte de hotărâri "uşoare".
Printre proiectele de hotărâri adoptate pe repede înainte menţionăm: Aprobarea procesului-verbal al ședinței ordinare a Consiliului Local al Municipiului Satu Mare din data de 29.02.202; Aprobarea procesului-verbal al ședinței extraordinare convocate de îndată a Consiliului Local al Municipiului Satu Mare din data de 14.03.2024; Proiect de hotărâre privind alegerea președintelui de ședință al Consiliului Local al Municipiului Satu Mare pentru luna aprilie 2024.
Au urmat: Proiect de hotărâre privind îndreptarea erorilor materiale strecurate în Anexele nr.1 și nr.2 la H.C.L. Satu Mare 136/2023 privind valorile impozabile, impozitele și taxele locale și alte taxe asimilate acestora precum și amenzile aplicabile în Municipiul Satu Mare, în anul 2024; Proiect de hotărâre privind rectificarea Bugetului de venituri şi cheltuieli al instituţiilor publice, finanţate integral sau parţial din venituri proprii, subordonate Consiliului Local Satu Mare, pe anul 2024; Proiect de hotărâre privind aprobarea rectificării Bugetului creditelor interne al Municipiului Satu Mare, pe anul 2024; Proiect de hotărâre privind aprobarea cuantumului cotizaţiei anuale de membru al Asociaţiei Municipiilor din România; Proiect de hotărâre privind aprobarea "Planului de atenuare și adaptare la schimbările climatice în Municipiul Satu Mare" finanţat prin Mecanismul Financiar al Spațiului Economic European SEE 2014-2021, Programul "Mediu, adaptare la schimbările climatice și ecosisteme"(RO-Mediu); Proiect de hotărâre privind aprobarea documentației: P.U.Z.- Ansamblu de locuințe unifamiliale, lotizare și acceptarea ofertei de donație, amplasament: Satu Mare , str. Odoreului nr. 47/A; Proiect de hotărâre privind aprobarea actualizării indicatorilor tehnico-economici, pentru obiectivul de investiții "Extindere rețea de apă potabilă, rețea de canalizare menajeră cu stație de pompare, Sătmărel – Zona 1", Municipiul Satu Mare, județul Satu Mare; Proiect de hotărâre privind aprobarea actualizării indicatorilor tehnico-economici, pentru obiectivul de investiții "Extindere rețele de apă potabilă și canalizare menajeră, Sătmărel – Zona 2, Municipiul Satu Mare, Județul Satu Mare"; Proiect de hotărâre privind participarea Municipiului Satu Mare la "Programul vizând sisteme de alimentare cu apă, canalizare şi epurare a apelor uzate"; Proiect de hotărâre pentru pentru modificarea Anexei nr. 1 si Anexei nr.2 la H.C.L. Satu Mare nr. 70/14.03.2024; Proiecte de hotărâri prind vânzarea de masă lemnoasă prin Ocolul Silvic Satu Mare; Proiect de hotărâre privind modificarea Contractului de delegare în gestiune directă a serviciului de transport public local de călători, prin curse regulate în Municipiul Satu Mare, nr. 231/2018; Proiect de hotărâre privind aprobarea listei solicitanților care au acces la locuințele pentru tineri, destinate închirierii, în ordinea de prioritate, în soluționarea cererilor de locuință și în repartizarea locuințelor pentru tineri, construite prin programul ANL; Proiect de hotărâre pentru modificarea clauzelor contractului de concesiune nr. 465/09.01.2006; Câteva documentaţii cadastrale, dar şi de vânzare a unor terenuri de pe strada B. P. Hașdeu nr.34; pe strada Ady Endre nr. 15 ş.a.
Detalii privind alimentarea cu apă din Sătmărel
"Extindere rețea de apă potabilă, rețea de canalizare menajeră cu stație de pompare, Sătmărel – Zona 1", Municipiul Satu Mare, județul Satu Mare, a fost aprobată prin hotărârea numărul 374 din 23.11.2023.
Indicatorii tehnico-economici ai obiectivului de investiție menționat mai sus în urma reactualizării în scenariul 1 sunt: Valoarea totală a investiției: 3.470.793,26 lei fără TVA, din care construcții + montaj: 2.250.398,45 lei fără TVA.
Documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…" și cele privitoare la asigurarea resurselor financiare din același act normativ " … Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială … Cel de al doilea Proiect de hotărâre privind aprobarea actualizării indicatorilor tehnico-economici, pentru obiectivul de investiții "Extindere rețele de apă potabilă și canalizare menajeră, Sătmărel – Zona 2, Municipiul Satu Mare, Județul Satu Mare" subliniază faptul că, iniţial indicatorii au fost aprobaţi prin Hotărârea Consiliului Local Satu Mare nr. 375 din 23 noiembrie 2023.
În scenariul 1, adoptat, Valoarea totală a investiției este de: 10.796.844,14 lei fără TVA, din care Construcții + Montaj: 7.272.996,70 lei fără TVA. Raportat la prevederile art.41 și art.44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: "
Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative.
Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative.
În finalul şedinţei s-au făcut tradiţionalele urări de sărbători fericite pentru confesiunile romano – catolice şi reformate, care vor sărbători Paştele pe 31 martie.
CITEȘTE ȘI: